nibzard/narodne-novine-full-text-markdown huggingface dataset:
### NN 138/2021 (15.12.2021.), Uredba o dopuni Uredbe o nazivima radnih mjesta i koeficijentima složenosti poslova u javnim službama

Vlada Republike Hrvatske

2317

Na temelju članka 6. stavka 2. i članka 7. stavka 1. Zakona o plaćama u javnim službama (»Narodne novine«, br. 27/01. i 39/09.), Vlada Republike Hrvatske je na sjednici održanoj 15. prosinca 2021. donijela

UREDBU

O DOPUNI UREDBE O NAZIVIMA RADNIH MJESTA I KOEFICIJENTIMA SLOŽENOSTI POSLOVA U JAVNIM SLUŽBAMA

Članak 1.

U Uredbi o nazivima radnih mjesta i koeficijentima složenosti poslova u javnim službama (»Narodne novine«, br. 25/13., 72/13., 151/13., 9/14., 40/14., 51/14., 77/14., 83/14. – ispravak, 87/14., 120/14., 147/14., 151/14., 11/15., 32/15., 38/15., 60/15., 83/15., 112/15., 122/15., 10/17., 39/17., 40/17. – ispravak, 74/17., 122/17., 9/18., 57/18., 59/19., 79/19., 119/19., 50/20., 128/20., 141/20., 17/21., 26/21. i 78/21.), iza članka 32.a dodaje se članak 32.b koji glasi:

»Članak 32.b

Posebni nazivi radnih mjesta i koeficijenti složenosti poslova u centrima za profesionalnu rehabilitaciju su:

a) Položaji I. vrste

1. ravnatelj 3,201.«.

Članak 2.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/21-03/54

Urbroj: 50301-05/14-21-2

Zagreb, 15. prosinca 2021.

Predsjednik
 mr. sc. Andrej Plenković, v. r.
### NN 138/2021 (15.12.2021.), Odluka o imenovanju dijela članova Nadzornog odbora Hrvatske radiotelevizije

HRVATSKI SABOR

2276

Na temelju članka 81. Ustava Republike Hrvatske i članka 22. stavka 1. Zakona o Hrvatskoj radioteleviziji (»Narodne novine«, br. 137/10., 76/12., 78/16., 46/17., 73/17. i 94/18.) Hrvatski sabor na sjednici 15. prosinca 2021. donio je

ODLUKU

O IMENOVANJU DIJELA ČLANOVA NADZORNOG ODBORA HRVATSKE RADIOTELEVIZIJE

I.

Za članove Nadzornog odbora Hrvatske radiotelevizije imenu­ju se:

– dr. sc. ZORAN BARAC

– dr. sc. MARKO PRIMORAC

– DAMIR RUDEŠ.

II.

Ova Odluka objavit će se u »Narodnim novinama«, a stupa na snagu 16. prosinca 2021.

Klasa: 021-13/21-07/66
 Zagreb, 15. prosinca 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 138/2021 (15.12.2021.), Odluka o razrješenju dijela članova Nadzornog odbora Hrvatske radiotelevizije

HRVATSKI SABOR

2275

Na temelju članka 81. Ustava Republike Hrvatske i članka 22. stavka 1. Zakona o Hrvatskoj radioteleviziji (»Narodne novine«, br. 137/10., 76/12., 78/16., 46/17., 73/17. i 94/18.) Hrvatski sabor na sjednici 15. prosinca 2021. donio je

ODLUKU

O RAZRJEŠENJU DIJELA ČLANOVA NADZORNOG ODBORA HRVATSKE RADIOTELEVIZIJE

I.

Razrješuju se dužnosti članova Nadzornog odbora Hrvatske radiotelevizije, zbog isteka mandata:

– mr. sc. MLADEN ČUTURA

– dr. sc. MAJA MARTINOVIĆ

– MORANA PALIKOVIĆ GRUDEN.

II.

Ova Odluka objavit će se u »Narodnim novinama«, a stupa na snagu 15. prosinca 2021.

Klasa: 021-13/21-07/66
 Zagreb, 15. prosinca 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 138/2021 (15.12.2021.), Odluka o izmjenama Odluke o nužnim epidemiološkim mjerama kojima se ograničavaju okupljanja i uvode druge nužne epidemiološke mjere i preporuke radi sprječavanja prijenosa bolesti COVID-19 putem okupljanja

Stožer civilne zaštite Republike Hrvatske

2319

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20), članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21) te članka 9.a Zakona o ugostiteljskoj djelatnosti (»Narodne novine« broj 85/15, 121/16, 99/18, 25/19, 98/19, 32/20 i 42/20) i članka 57.a Zakona o trgovini (»Narodne novine« broj 87/08, 116/08, 76/09, 114/11, 68/13, 30/14, 32/19, 98/19 i 32/20) Stožer civilne zaštite Republike Hrvatske, 15. prosinca 2021., donosi

ODLUKU

O IZMJENAMA ODLUKE O NUŽNIM EPIDEMIOLOŠKIM MJERAMA KOJIMA SE OGRANIČAVAJU OKUPLJANJA I UVODE DRUGE NUŽNE EPIDEMIOLOŠKE MJERE I PREPORUKE RADI SPRJEČAVANJA PRIJENOSA BOLESTI COVID-19 PUTEM OKUPLJANJA

I.

U Odluci o nužnim epidemiološkim mjerama kojima se ograničavaju okupljanja i uvode druge nužne epidemiološke mjere i preporuke radi sprječavanja prijenosa bolesti COVID-19 putem okupljanja (»Narodne novine« broj 119/21 i 129/21) točka IV. mijenja se i glasi:

»Iznimno od protuepidemijske mjere iz točke III. stavka 1. podstavka 1. ove Odluke na javnom događanju ili okupljanju na otvorenom prostoru može biti više od 100 osoba, ako to odobri županijski zavod za javno zdravstvo na čijem području se okupljanje održava.

Organizatori su obvezni, uz zahtjev za održavanjem javnog događanja ili okupljanja iz stavka 1. ove točke, županijskom zavodu za javno zdravstvo dostaviti i prijedlog epidemiološkog okvira za održavanje takvog javnog događanja ili okupljanja.

Javno događanje ili okupljanje iz ove točke ne smije se održati ako ga županijski zavod za javno zdravstvo ne odobri i ne potvrdi epidemiološki okvir.

Organizator odobrenog javnog događanja ili okupljanja obvezan je osigurati održavanje javnog događanja ili okupljanja sukladno epidemiološkom okviru kojeg je odobrio ili korigirao županijski zavod za javno zdravstvo.«

II.

Točka XIV. mijenja se i glasi:

»Nužne epidemiološke mjere iz ove Odluke određuju se u trajanju do 31. prosinca 2021.«.

III.

Ova Odluka objavit će se u »Narodnim novinama«, a stupa na snagu 16. prosinca 2021.

Klasa: 810-06/20-01/7

Urbroj: 511-01-300-21-464

Zagreb, 15. prosinca 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 138/2021 (15.12.2021.), Odluka o izmjeni Odluke o nužnoj epidemiološkoj mjeri obveznog korištenja maski za lice ili medicinskih maski

STOŽER CIVILNE ZAŠTITE REPUBLIKE HRVATSKE

2322

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21), Stožer civilne zaštite Republike Hrvatske, 15. prosinca 2021., donosi

ODLUKU

O IZMJENI ODLUKE O NUŽNOJ EPIDEMIOLOŠKOJ MJERI OBVEZNOG KORIŠTENJA MASKI ZA LICE ILI MEDICINSKIH MASKI

I.

U Odluci o nužnoj epidemiološkoj mjeri obveznog korištenja maski za lice ili medicinskih maski (»Narodne novine« broj 75/21, 86/21, 90/21, 95/21, 100/21, 106/21, 112/21, 117/21, 121/21 i 129/21) točka VI. mijenja se i glasi:

»Nužna epidemiološka mjera iz ove Odluke određuje se u trajanju do 31. prosinca 2021.«.

II.

Ova Odluka objavit će se u »Narodnim novinama«, a stupa na snagu 16. prosinca 2021.

Klasa: 810-06/20-01/7

Urbroj: 511-01-300-21-467

Zagreb, 15. prosinca 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 138/2021 (15.12.2021.), Odluka o izmjenama Odluke o sigurnosnoj mjeri privremene zabrane ulaska u Republiku Hrvatsku za osobe koje dolaze iz Južnoafričke Republike, Bocwane, Kraljevine Eswatini, Lesota, Namibije, Zimbabvea, Hong Konga i Republike Mozambik

STOŽER CIVILNE ZAŠTITE REPUBLIKE HRVATSKE

2324

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21), Stožer civilne zaštite Republike Hrvatske, 15. prosinca 2021., donosi

ODLUKU

O IZMJENAMA ODLUKE O SIGURNOSNOJ MJERI PRIVREMENE ZABRANE ULASKA U REPUBLIKU HRVATSKU ZA OSOBE KOJE DOLAZE IZ JUŽNOAFRIČKE REPUBLIKE, BOCWANE, KRALJEVINE ESWATINI, LESOTA, NAMIBIJE, ZIMBABVEA, HONG KONGA I REPUBLIKE MOZAMBIK

I.

U Odluci o sigurnosnoj mjeri privremene zabrane ulaska u Republiku Hrvatsku za osobe koje dolaze iz Južnoafričke Republike, Bocwane, Kraljevine Eswatini, Lesota, Namibije, Zimbabvea, Hong Konga i Republike Mozambik (»Narodne novine« broj 127/21 i 129/21) u nazivu Odluke iza riječi: »Zimbabvea« briše se zarez i riječi: »Hong Konga«.

II.

Točka I. mijenja se i glasi:

» Ovom Odlukom se, radi zaštite pučanstva Republike Hrvatske od bolesti COVID-19, zbog pojave novog soja virusa SARS-CoV-2 (B.1.1.529), a s ciljem zaštite javnozdravstvenog interesa uvodi sigurnosna mjera zabrane ulaska u Republiku Hrvatsku za osobe koje dolaze iz Južnoafričke Republike, Bocwane, Kraljevine Eswatini, Lesota, Namibije, Zimbabvea i Republike Mozambik, ili su boravili u tim zemljama u zadnjih 14 dana.

Iznimno od stavka 1. ove točke za državljane Republike Hrvatske kao i za članove njihovih obitelji te državljane trećih zemalja koji su osobe s dugotrajnim boravištem na temelju Direktive Vijeća 2003/109/EZ od 25. studenoga 2003. godine o statusu državljana trećih zemalja s dugotrajnim boravištem i osobama koje imaju pravo boravka temeljem drugih direktiva EU ili nacionalnog prava u Republici Hrvatskoj ili koje imaju nacionalne dugoročne vize za Republiku Hrvatsku, a koji dolaze iz država iz stavka 1. ove točke uvodi se obvezna karantena u trajanju od 14 dana od dana ulaska u Republiku Hrvatsku i obvezno testiranje na virus SARS-CoV-2 zadnji dan karantene.«

III.

Točka III. mijenja se i glasi:

»Sigurnosna mjera iz točke I. ove Odluke određuje se u trajanju do 31. prosinca 2021.«

IV.

Ova Odluka objavit će se u »Narodnim novinama«, a stupa na snagu 16. prosinca 2021.

Klasa: 810-06/20-01/7
 Urbroj: 511-01-300-21-469
 Zagreb, 15. prosinca 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 138/2021 (15.12.2021.), Odluku o izmjeni Odluke o uvođenju posebne organizacije rada za djelatnost trgovine koja se obavlja u prodavaonicama i trgovačkim centrima

STOŽER CIVILNE ZAŠTITE REPUBLIKE HRVATSKE

2321

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21) Stožer civilne zaštite Republike Hrvatske, 15. prosinca 2021., donosi

ODLUKU

O IZMJENI ODLUKE O UVOĐENJU POSEBNE ORGANIZACIJE RADA ZA DJELATNOST TRGOVINE KOJA SE OBAVLJA U PRODAVAONICAMA I TRGOVAČKIM CENTRIMA

I.

U Odluci o uvođenju posebne organizacije rada za djelatnost trgovine koja se obavlja u prodavaonicama i trgovačkim centrima (»Narodne novine« broj 138/20, 2/21, 8/21, 14/21, 20/21, 26/21, 32/21, 40/21, 46/21, 52/21, 58/21, 65/21, 73/21, 80/21, 86/21, 90/21, 95/21, 100/21, 106/21, 112/21, 117/21, 121/21 i 129/21) točka X. mijenja se i glasi:

»Nužne epidemiološke mjere iz ove Odluke određuju se u trajanju do 31. prosinca 2021.«.

II.

Ova Odluka objavit će se u »Narodnim novinama«, a stupa na snagu 16. prosinca 2021.

Klasa: 810-06/20-01/7

Urbroj: 511-01-300-21-466

Zagreb, 15. prosinca 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 138/2021 (15.12.2021.), Odluka o izmjeni Odluke o privremenoj zabrani i ograničavanju prelaska preko graničnih prijelaza Republike Hrvatske

STOŽER CIVILNE ZAŠTITE REPUBLIKE HRVATSKE

2323

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21), Stožer civilne zaštite Republike Hrvatske, 15. prosinca 2021., donosi

ODLUKU

O IZMJENI ODLUKE O PRIVREMENOJ ZABRANI I OGRANIČAVANJU PRELASKA PREKO GRANIČNIH PRIJELAZA REPUBLIKE HRVATSKE

I.

U Odluci o privremenoj zabrani i ograničavanju prelaska preko graničnih prijelaza Republike Hrvatske (»Narodne novine« broj 84/21, 85/21 – ispravak, 90/21, 95/21, 100/21, 106/21, 112/21, 117/21, 121/21 i 129/21) točka XIII. mijenja se i glasi:

»Privremena zabrana, odnosno ograničavanje prelaska preko graničnih prijelaza Republike Hrvatske iz ove Odluke određuje se u trajanju do 31. prosinca 2021.«.

II.

Ova Odluka objavit će se u »Narodnim novinama«, a stupa na snagu 16. prosinca 2021.

Klasa: 810-06/20-01/7
 Urbroj: 511-01-300-21-468
 Zagreb, 15. prosinca 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 138/2021 (15.12.2021.), Odluka o izmjeni Odluke o načinu organizacije javnog prijevoza putnika radi sprječavanja širenja bolesti COVID-19

STOŽER CIVILNE ZAŠTITE REPUBLIKE HRVATSKE

2320

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21), Stožer civilne zaštite Republike Hrvatske, 15. prosinca 2021., donosi

ODLUKU

O IZMJENI ODLUKE O NAČINU ORGANIZACIJE JAVNOG PRIJEVOZA PUTNIKA RADI SPRJEČAVANJA ŠIRENJA BOLESTI COVID-19

I.

U Odluci o načinu organizacije javnog prijevoza putnika radi sprječavanja širenja bolesti COVID-19 (»Narodne novine« broj 143/20, 2/21, 8/21, 14/21, 20/21, 26/21, 32/21, 40/21, 46/21, 52/21, 58/21, 65/21, 73/21, 80/21, 86/21, 90/21, 95/21, 100/21, 106/21, 112/21, 117/21, 121/21 i 129/21) točka V. mijenja se i glasi:

»Nužne epidemiološke mjere iz ove Odluke određuju se u trajanju do 31. prosinca 2021.«.

II.

Ova Odluka objavit će se u »Narodnim novinama«, a stupa na snagu 16. prosinca 2021.

Klasa: 810-06/20-01/7
 Urbroj: 511-01-300-21-465
 Zagreb, 15. prosinca 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 138/2021 (15.12.2021.), Odluka o izmjeni Odluke o porezima Grada Rijeke

Grad Rijeka

2329

Na temelju članka 20. stavka 1. i 42. Zakona o lokalnim porezima (»Narodne novine« broj 115/16 i 101/17) i članka 46. Statuta Grada Rijeke (»Službene novine Primorsko-goranske županije« broj 24/09, 11/10 i 5/13 i »Službene novine Grada Rijeke« broj 7/14, 12/17, 9/18 i 11/18 – pročišćeni tekst, 2/20 i 3/21) Gradsko vijeće Grada Rijeke, na sjednici 30. studenoga 2021. godine, donijelo je

ODLUKU

O IZMJENI ODLUKE O POREZIMA GRADA RIJEKE

Članak 1.

U Odluci o porezima Grada Rijeke (»Narodne novine« broj 128/19 i »Službene novine Grada Rijeke« broj 22/19) članak 4. mijenja se i glasi:

»Prirez porezu na dohodak plaća se po stopi od 14%.«

Članak 2.

Ova Odluka objavit će se u »Narodnim novinama« i »Službenim novinama Grada Rijeke«, a stupa na snagu 1. siječnja 2022. godine.

Klasa: 021-05/21-01/117

Urbroj: 2170-01-16-00-21-2

Rijeka, 30. studenoga 2021.

GRADSKO VIJEĆE GRADA RIJEKE

Predsjednica
 Gradskog vijeća
 Ana Trošelj, v. r.
### NN 138/2021 (15.12.2021.), Odluka o dopuni Odluke o osnivanju Vijeća predsjednika Republike Hrvatske za energetsku tranziciju

PREDSJEDNIK REPUBLIKE HRVATSKE

2283

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) i članka 6. stavka 3. Odluke o Uredu predsjednika Republike Hrvatske (»Narodne novine«, broj 18/20 i 41/20), donosim

ODLUKU

O DOPUNI ODLUKE O OSNIVANJU VIJEĆA PREDSJEDNIKA REPUBLIKE HRVATSKE ZA ENERGETSKU TRANZICIJU

I.

U Odluci o osnivanju Vijeća predsjednika Republike Hrvatske za energetsku tranziciju (»Narodne novine«, broj 90/20 i 117/21) u točki III. stavak 1. dodaje se nova podtočka 16. koja glasi:

»16. Mladen Perkov«.

II.

Ova Odluka stupa na snagu danom donošenja.

Klasa: 020-03/20-03/06
 Urbroj: 71-10-01/1-21-5
 Zagreb, 8. prosinca 2021.

Predsjednik
 Republike Hrvatske
 Zoran Milanović, v. r.
### NN 139/2021 (17.12.2021.), Odluka o izmjeni Odluke o autorizaciji plovila za sakupljanje crvenog koralja (Corallium rubrum) s rokom važenja do 30. lipnja 2022. godine

Ministarstvo poljoprivrede

2349

Na temelju članka 15. stavka 3. Zakona o morskom ribarstvu (»Narodne novine«, br. 62/17, 130/17 i 14/19) i na temelju članka 11. stavka 1. Pravilnika o obavljanju gospodarskog ribolova na moru ronjenjem (»Narodne novine«, broj 30/21), ministrica poljoprivrede donosi

ODLUKU

O IZMJENI ODLUKE O AUTORIZACIJI PLOVILA ZA SAKUPLJANJE CRVENOG KORALJA (CORALLIUM RUBRUM) S ROKOM VAŽENJA DO 30. LIPNJA 2022. GODINE

I.

U točki II. Odluke o autorizaciji plovila za sakupljanje crvenog koralja (Corallium rubrum) s rokom važenja do 30. lipnja 2022. godine (»Narodne novine«, broj 32/21) redak pod rednim brojem 2. u tablici mijenja se i glasi:

|  |  |  |  |  |
| --- | --- | --- | --- | --- |
| 2. | HRV000017492 | 261325-ST | 135 | 67,5 |

II.

Ova Odluka stupa na snagu prvoga dana od dana objave u »Narodnim novinama«.

Klasa: 324-03/21-01/54
 Urbroj: 525-13/0797-21-3
 Zagreb, 9. prosinca 2021.

Ministrica poljoprivrede
 Marija Vučković, v. r.
### NN 139/2021 (17.12.2021.), Odluka o prirezu porezu na dohodak Općine Mihovljan

Općina Mihovljan

2356

Na temelju članka 20. stavka 1. točke 1., članka 21. i članka 42. stavka 1. točke 1. Zakona o lokalnim porezima (»Narodne novine« broj 115/16 i 101/17) i članka 39. Statuta Općine Mihovljan (»Službeni glasnik Krapinsko-zagorske županije« broj 5/13, 11/18, 08/20 i 08/21), Općinsko vijeće Općine Mihovljan na svojoj 7. sjednici održanoj 29. studenoga 2021. godine, donijelo je

ODLUKU

O PRIREZU POREZU NA DOHODAK
 OPĆINE MIHOVLJAN

Članak 1.

Ovom se Odlukom propisuje visina stope prireza porezu na dohodak u Općini Mihovljan.

Članak 2.

Obveznici prireza porezu na dohodak su svi obveznici poreza na dohodak s prebivalištem ili uobičajenim boravištem na području Općine Mihovljan.

Članak 3.

Prirez porezu na dohodak plaća se po stopi od 8 %.

Članak 4.

Osnovicu za prirez porezu na dohodak čini ukupan iznos obračunatog poreza na dohodak.

Članak 5.

Poslove u vezi s utvrđivanjem i naplatom prireza porezu na dohodak obavlja Ministarstvo financija – Porezna uprava.

Članak 6.

Ova Odluka objavit će se u »Službenom glasniku Krapinsko-zagorske županije« i u »Narodnim novinama«, a stupa na snagu prvoga dana u mjesecu nakon mjeseca u kojem je objavljeno u »Narodnim novinama«.

Klasa: 410-01/21-01/07
 Urbroj: 2211/07-21-3
 Mihovljan, 29. studenoga 2021.

Predsjednik Općinskog vijeća
 mr. Silvestar Vučković, dr. vet. med., v. r.
### NN 139/2021 (17.12.2021.), Odluka o izmjeni i dopunama Odluke o transakcijskim računima

HRVATSKA NARODNA BANKA

2353

Na temelju članka 74. stavka 3. Zakona o platnom prometu (»Narodne novine«, br. 66/2018.) i članka 43. stavka 2. točke 10. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) guverner Hrvatske narodne banke donosi

ODLUKU

O IZMJENI I DOPUNAMA ODLUKE O TRANSAKCIJSKIM RAČUNIMA

I.

U Odluci o transakcijskim računima (»Narodne novine«, br. 57/2019.), u Prilogu 2. Popis novčanih jedinica i njihovih oznaka, unose se sljedeća izmjena i dopune:

1. Pod entitetom »VENEZUELA, BOLIVARIJANSKA REPUBLIKA« mijenja se hrvatski naziv valute te se uz postojeću dodaje nova troslovna i brojčana oznaka valute, tako da tekst glasi:

|  |  |  |  |  |  |
| --- | --- | --- | --- | --- | --- |
| VENEZUELA, | bolivarijanski | Bolivar Soberano | VES | 928 | 2 |
| BOLIVARIJANSKA REPUBLIKA | soberano |  | VED25a | 926 | 2 |

Bilješka:

25a Bolivarijanski soberano (VES) denominiran je uklanjanjem šest nula iz apoena. Oznaka nove valute VED/926 koja predstavlja novu procjenu vrijednosti (1.000.000 puta starija VES/928) uvodi se 1. listopada 2021. za sve unutarnje potrebe tijekom procesa denominacije, ali ne zamjenjuje VES kao službeni kôd valute. Središnja banka Venezuele neće usvojiti nove kodove u lokalnom sustavu, pa VES/928 ostaje u uporabi. Stvarni kôd valute VES/928 ostaje važeći kôd nakon 1. listopada 2021. za uporabu u budućim transakcijama za označavanje denominiranoga bolivarijanskog soberana. Do daljnjega, VES/928 i VED/926 ostaju na »Popisu jedan: kodovi valuta, fondova i plemenitih metala«, ISO 4217.

2. Na kraju Priloga 2. pod naslovom »Napomena« u drugom stavku iza teksta »3 – tisućiti dio novčane jedinice« dodaje se novi tekst koji glasi: »4 – desettisućiti dio novčane jedinice«.

II.

Ova Odluka stupa na snagu prvoga dana od dana objave u »Narodnim novinama«.

O.br.: 341-091/12-21/BV
 Zagreb, 15. prosinca 2021.

Guverner
 Boris Vujčić, v. r.
### NN 139/2021 (17.12.2021.), Odluka o izmjeni i dopuni Odluke o načinu obračuna, naplate i plaćanja kamata i naknada Hrvatske narodne banke

Hrvatska narodna banka

2351

Na temelju članka 43. stavka 2. točke 10. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) guverner Hrvatske narodne banke donosi

ODLUKU

O IZMJENI I DOPUNI ODLUKE O NAČINU OBRAČUNA, NAPLATE I PLAĆANJA KAMATA I NAKNADA HRVATSKE NARODNE BANKE

Članak 1.

U članku 7. Odluke o načinu obračuna, naplate i plaćanja kamata i naknada Hrvatske narodne banke (»Narodne novine«, br. 94/2017.) iza stavka 2. dodaje se stavak 3., koji glasi:

»(3) Pri obračunu kamata iz članka 3. ove Odluke u obračunsko razdoblje ne uključuje se prvi dan (dan namire), dok se posljednji dan (dan dospijeća) uključuje.«

Članak 2.

Članak 10. mijenja se i glasi:

»HNB neće obračunavati naknadu za nedovoljno izdvojenu ili neodržavanu obveznu pričuvu:

a) kreditnim institucijama iz članka 2. točke a) ove Odluke, od dana otvaranja redovne ili prisilne likvidacije te kreditne institucije

b) kreditnim institucijama iz članka 2. točke b) ove Odluke, od dana kad je zbog bilo kojeg razloga prestalo važiti odobrenje za obavljanje djelatnosti kreditne institucije koje je osnivaču, tj. kreditnoj instituciji iz druge države članice izdalo nadležno tijelo i

c) kreditnim institucijama iz članka 2. točke c) ove Odluke, od dana prestanka važenja, poništenja ili ukidanja odobrenja HNB-a za osnivanje podružnice iz treće države.«

Članak 3.

Ova Odluka objavit će se u »Narodnim novinama«, a stupa na snagu 1. siječnja 2022.

O. br.: 326-091/11-21/BV
 Zagreb, 30. studenoga 2021.

Guverner
 Hrvatske narodne banke
 Boris Vujčić, v. r.
### NN 139/2021 (17.12.2021.), Odluka o objavi kamatne stope na zajmove između povezanih osoba

Ministarstvo financija

2345

Na temelju članka 14. stavka 3. Zakona o porezu na dobit (»Narodne novine«, br. 177/04, 90/05, 57/06, 146/08, 80/10, 22/12, 148/13, 143/14, 137/15, 50/16, 115/16, 106/18, 121/19, 32/20 i 138/20), ministar financija donosi

ODLUKU

O OBJAVI KAMATNE STOPE NA ZAJMOVE IZMEĐU POVEZANIH OSOBA

Članak 1.

Kamatna stopa na zajmove između povezanih osoba iz članka 14. stavka 3. Zakona o porezu na dobit za 2022. godinu iznosi 2,68 %.

Članak 2.

Ova Odluka objavit će se u »Narodnim novinama« i stupa na snagu 31. prosinca 2021. godine.

Klasa: 410-01/21-01/2902
 Urbroj: 513-07-21-01/21-1
 Zagreb, 6. prosinca 2021.

Ministar financija
 dr. sc. Zdravko Marić, v. r.
### NN 139/2021 (17.12.2021.), Rješenje o imenovanju predsjednice i članova Nacionalnog vijeća za razvoj ljudskih potencijala

Vlada Republike Hrvatske

2338

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 10. stavka 4. Zakona o Hrvatskom kvalifikacijskom okviru (»Narodne novine«, br. 22/13., 41/16. – Odluka Ustavnog suda Republike Hrvatske, 64/18., 47/20. – Odluka Ustavnog suda Republike Hrvatske i 20/21.), Vlada Republike Hrvatske je na sjednici održanoj 10. prosinca 2021. donijela

RJEŠENJE

O IMENOVANJU PREDSJEDNICE I ČLANOVA NACIONALNOG VIJEĆA ZA RAZVOJ LJUDSKIH POTENCIJALA

1. Imenuje se MARINA CVITANUŠIĆ BREČIĆ predsjednicom Nacionalnog vijeća za razvoj ljudskih potencijala, kao predstavnica ministarstva nadležnog za znanost i obrazovanje.

2. Za članove Nacionalnog vijeća za razvoj ljudskih potencijala, imenuju se:

– IRENA BAČELIĆ, predstavnica ministarstva nadležnog za rad

– DANIJELA ŽAGAR, predstavnica ministarstva nadležnog za poduzetništvo i obrt

– ROBERT BLAŽINOVIĆ, predstavnik ministarstva nadležnog za gospodarstvo

– LUKA NOVOSEL, predstavnik ministarstva nadležnog za regionalni razvoj

– mr. sc. EDITA STILIN, predstavnica područne (regionalne) samouprave

– DAVOR LONIĆ, predstavnik područne (regionalne) samouprave

– dr. sc. DRAGAN BAGIĆ, predstavnik reprezentativnih udruga sindikata

– DARKO ŠEPERIĆ, predstavnik reprezentativnih udruga sindikata

– SUZANA CURAVIĆ, predstavnica reprezentativnih udruga sindikata

– JASMINKA MARTINOVIĆ, predstavnica reprezentativnih udruga poslodavaca

– HRVOJE BALEN, predstavnik reprezentativnih udruga poslodavaca

– DARIO ĆORIĆ, predstavnik reprezentativnih udruga poslodavaca

– dr. sc. IVANA BILIĆ, predstavnica organizacija civilnoga društva

– dr. sc. PETAR MIŠEVIĆ, predstavnik Hrvatske gospodarske komore

– MIRELA FRANOVIĆ, predstavnica Hrvatske obrtničke komore

– JOSIPA ČEŠNOVAR, nacionalna koordinatorica sektorskih vijeća

– dr. sc. IVANA ČUKOVIĆ-BAGIĆ, predstavnica visokih učilišta, na prijedlog Rektorskog zbora

– dr. sc. DAMIR VUSIĆ, predstavnik visokih učilišta, na prijedlog Rektorskog zbora

– dr. sc. GORDANA NIKOLIĆ, predstavnica visokih učilišta, na prijedlog Vijeća veleučilišta i visokih škola

– ANDREJ MARUŠIĆ, predstavnik ustanove koja se bavi obrazovanjem odraslih

– dr. sc. VESNA IVASOVIĆ, predstavnica agencije nadležne za odgoj i obrazovanje

– MARIO VUČIĆ, predstavnik agencije nadležne za strukovno obrazovanje

– mr. sc. EMITA BLAGDAN, predstavnica agencije nadležne za znanost i visoko obrazovanje

– IVANA DROBAC KERN, predstavnica Hrvatskog zavoda za zapošljavanje.

Klasa: 080-02/21-01/180

Urbroj: 50301-15/28-21-02

Zagreb, 10. prosinca 2021.

Predsjednik
 mr. sc. Andrej Plenković, v. r.
### NN 139/2021 (17.12.2021.), Rješenje o imenovanju povjerenice Vlade Republike Hrvatske za obavljanje poslova iz nadležnosti općinskog načelnika Općine Rogoznica

VLADA REPUBLIKE HRVATSKE

2341

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 86. stavka 1. točke 4. Zakona o lokalnoj i područnoj (regionalnoj) samoupravi (»Narodne novine«, br. 33/01., 60/01. – vjerodostojno tumačenje, 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15. – ispravak, 123/17., 98/19. i 144/20.), Vlada Republike Hrvatske je na sjednici održanoj 10. prosinca 2021. donijela

RJEŠENJE

O IMENOVANJU POVJERENICE VLADE REPUBLIKE HRVATSKE ZA OBAVLJANJE POSLOVA IZ NADLEŽNOSTI OPĆINSKOG NAČELNIKA OPĆINE ROGOZNICA

1. Imenuje se TIHANA LOVRIĆ povjerenicom Vlade Republike Hrvatske za obavljanje poslova iz nadležnosti općinskog načelnika Općine Rogoznica.

2. Povjerenica Vlade Republike Hrvatske za svoj rad odgovara Vladi Republike Hrvatske.

3. Povjerenica Vlade Republike Hrvatske podnosi izvješće o svom radu Vladi Republike Hrvatske putem Ministarstva pravosuđa i uprave.

4. Povjerenica Vlade Republike Hrvatske počet će obnašati dužnost stupanjem na snagu ovoga Rješenja.

5. Ovo Rješenje stupa na snagu danom objave u »Narodnim novinama«.

Klasa: 015-01/21-01/04

Urbroj: 50301-15/07-21-02

Zagreb, 10. prosinca 2021.

Predsjednik
 mr. sc. Andrej Plenković, v. r.
### NN 139/2021 (17.12.2021.), Rješenje o razrješenju glavne tajnice Ministarstva unutarnjih poslova

VLADA REPUBLIKE HRVATSKE

2342

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19. i 98/19.), Vlada Republike Hrvatske je na sjednici održanoj 10. prosinca 2021. donijela

RJEŠENJE

O RAZRJEŠENJU GLAVNE TAJNICE MINISTARSTVA UNUTARNJIH POSLOVA

Razrješuje se SANDA ŠIMIĆ PETRINJAK položaja glavne tajnice Ministarstva unutarnjih poslova, s danom 21. prosinca 2021., zbog isteka mandata.

Klasa: UP/I 080-02/21-02/81

Urbroj: 50301-15/28-21-01

Zagreb, 10. prosinca 2021.

Predsjednik
 mr. sc. Andrej Plenković, v. r.
### NN 139/2021 (17.12.2021.), Rješenje o razrješenju predstavnice i zamjenika predstavnice Vlade Republike Hrvatske i zamjenice predstavnice Hrvatskog zavoda za zdravstveno osiguranje u Nacionalnom vijeću za umirovljenike i starije osobe

VLADA REPUBLIKE HRVATSKE

2339

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 4. stavaka 3. i 4. Sporazuma o osnivanju Nacionalnog vijeća za umirovljenike i starije osobe, od 21. rujna 2020., Vlada Republike Hrvatske je na sjednici održanoj 10. prosinca 2021. donijela

RJEŠENJE

O RAZRJEŠENJU PREDSTAVNICE I ZAMJENIKA PREDSTAVNICE VLADE REPUBLIKE HRVATSKE I ZAMJENICE PREDSTAVNICE HRVATSKOG ZAVODA ZA ZDRAVSTVENO OSIGURANJE U NACIONALNOM VIJEĆU ZA UMIROVLJENIKE I STARIJE OSOBE

1. Razrješuje se SANJA PREDAVEC, dr. med., dužnosti predstavnice Vlade Republike Hrvatske u Nacionalnom vijeću za umirovljenike i starije osobe, na koju je imenovana na prijedlog ministra nadležnog za zdravstvo.

Razrješuje se DUŠAN MANDAC dužnosti zamjenika predstavnice Vlade Republike Hrvatske u Nacionalnom vijeću za umirovljenike i starije osobe, na koju je imenovan na prijedlog ministra nadležnog za zdravstvo.

2. Razrješuje se DIJANA VUKSAN dužnosti zamjenice predstavnice Hrvatskog zavoda za zdravstveno osiguranje u Nacionalnom vijeću za umirovljenike i starije osobe, na koju je imenovana na prijedlog ministra nadležnog za zdravstvo.

Klasa: 080-02/21-02/117

Urbroj: 50301-15/28-21-02

Zagreb, 10. prosinca 2021.

Predsjednik
 mr. sc. Andrej Plenković, v. r.
### NN 139/2021 (17.12.2021.), Rješenje o imenovanju predstavnika i zamjenice predstavnika Vlade Republike Hrvatske i zamjenice predstavnice Hrvatskog zavoda za zdravstveno osiguranje u Nacionalno vijeće za umirovljenike i starije osobe

VLADA REPUBLIKE HRVATSKE

2340

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 4. stavaka 3. i 4. Sporazuma o osnivanju Nacionalnog vijeća za umirovljenike i starije osobe, od 21. rujna 2020., Vlada Republike Hrvatske je na sjednici održanoj 10. prosinca 2021. donijela

RJEŠENJE

O IMENOVANJU PREDSTAVNIKA I ZAMJENICE PREDSTAVNIKA VLADE REPUBLIKE HRVATSKE I ZAMJENICE PREDSTAVNICE HRVATSKOG ZAVODA ZA ZDRAVSTVENO OSIGURANJE U NACIONALNO VIJEĆE ZA UMIROVLJENIKE I STARIJE OSOBE

1. Imenuje se DUŠAN MANDAC predstavnikom Vlade Republike Hrvatske u Nacionalno vijeće za umirovljenike i starije osobe, na prijedlog ministra nadležnog za zdravstvo.

Imenuje se NINA BONČIĆ-MIJATOVIĆ zamjenicom predstavnika Vlade Republike Hrvatske u Nacionalno vijeće za umirovljenike i starije osobe, na prijedlog ministra nadležnog za zdravstvo.

2. Imenuje se ŽELJKA GLUHAK zamjenicom predstavnice Hrvatskog zavoda za zdravstveno osiguranje u Nacionalnom vijeću za umirovljenike i starije osobe, na prijedlog ministra nadležnog za zdravstvo.

Klasa: 080-02/21-01/181

Urbroj: 50301-15/28-21-02

Zagreb, 10. prosinca 2021.

Predsjednik
 mr. sc. Andrej Plenković, v. r.
### NN 139/2021 (17.12.2021.), Statut o izmjenama Statuta Hrvatske poljoprivredne komore

HRVATSKA POLJOPRIVREDNA KOMORA

2359

Na osnovi članka 6. i članka 10. stavka 6. točke 1. Zakona o Hrvatskoj poljoprivrednoj komori (»Narodne novine« broj 61/18), Skupština Hrvatske poljoprivredne komore na 9. sjednici održanoj 13. prosinca 2021. godine donijela je

STATUT

O IZMJENAMA STATUTA HRVATSKE POLJOPRIVREDNE KOMORE

Članak 1.

U Statutu Hrvatske poljoprivredne komore (»Narodne novine« broj 28/19) u članku 14. stavci 7. i 8. brišu se.

U dosadašnjem stavku 9. koji postaje stavak 7. riječi »obaveznih i dobrovoljnih« brišu se.

Dosadašnji stavak 10. postaje stavak 8.

Članak 2.

Ovaj Statut stupa na snagu prvoga dana od dana objave u »Narodnim novinama«.

Klasa: 012-03/21-01/01
 Urbroj: 01-01-21-01
 Zagreb, 13. prosinca 2021.

SKUPŠTINA HRVATSKE POLJOPRIVREDNE KOMORE

Predsjednik
 Mladen Jakopović, v. r.
### NN 139/2021 (17.12.2021.), Odluka o dodjeli odlikovanja Reda hrvatskog pletera, Gerhardu Laiu

PREDSJEDNIK REPUBLIKE HRVATSKE

2337

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 11. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06 i 118/19), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog pletera, za izniman doprinos u prikupljanju i dostavi pomoći potresom pogođenim područjima u Republici Hrvatskoj, odlikuje se

GERHARD LAI.

Klasa: 060-04/21-16/07
 Urbroj: 71-01-01-02/4-21-01
 Zagreb, 24. studenoga 2021.

Predsjednik
 Republike Hrvatske
 Zoran Milanović, v. r.
### NN 139/2021 (17.12.2021.), Odluka o dodjeli odlikovanja Velereda kraljice Jelene s lentom i Danicom, Jadranki Kosor

PREDSJEDNIK REPUBLIKE HRVATSKE

2335

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 8. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06 i 118/19), donosim

ODLUKU

O DODJELI ODLIKOVANJA

Veleredom kraljice Jelene s lentom i Danicom, za izniman doprinos međunarodnom položaju i ugledu Republike Hrvatske te razvoju odnosa Republike Hrvatske i hrvatskog naroda s drugim državama i narodima, odlikuje se

JADRANKA KOSOR.

Klasa: 060-03/21-02/01
 Urbroj: 71-01-01-02/4-21-01
 Zagreb, 9. prosinca 2021.

Predsjednik
 Republike Hrvatske
 Zoran Milanović, v. r.
### NN 139/2021 (17.12.2021.), Odluka o dodjeli odlikovanja Velereda kralja Dmitra Zvonimira s lentom i Danicom, za izniman doprinos neovisnosti i cjelovitosti Republike Hrvatske te izgradnji i napretku hrvatske države

PREDSJEDNIK REPUBLIKE HRVATSKE

2336

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 9. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06 i 118/19), donosim

ODLUKU

O DODJELI ODLIKOVANJA

Veleredom kralja Dmitra Zvonimira s lentom i Danicom, za izniman doprinos neovisnosti i cjelovitosti Republike Hrvatske te izgradnji i napretku hrvatske države, odlikuju se

JOZO IVIČEVIĆ BAKULIĆ (posmrtno)

DRAŽEN (Mate) BUDIŠA

IVAN ZVONIMIR (Antun) ČIČAK

GORAN (Milan) DODIG

LJUDEVIT JONKE (posmrtno)

ANTE PARADŽIK (posmrtno)

HRVOJE ŠOŠIĆ (posmrtno)

MARKO VESELICA (posmrtno)

VLADIMIR VESELICA (posmrtno).

Klasa: 060-03/21-04/02
 Urbroj: 71-01-01-02/4-21-01
 Zagreb, 12. prosinca 2021.

Predsjednik
 Republike Hrvatske
 Zoran Milanović, v. r.
### NN 140/2021 (21.12.2021.), Državni proračun Republike Hrvatske za 2022. godinu i projekcije za 2023. i 2024. godinu

Hrvatski sabor

2361
### NN 141/2021 (22.12.2021.), Odluka o III. izmjenama Odluke o gradskim porezima Grada Belog Manastira

Grad Beli Manastir

2404

Na temelju članka 35. stavka 1. točka 2. Zakona o lokalnoj i područnoj (regionalnoj) samoupravi (»Narodne novine«, broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 20. stavak 1. i članka 42. stavak 1. Zakona o lokalnim porezima (»Narodne novine«, broj: 115/16 i 101/17), članka 42. stavak 1. točke 5. i 14. i članka 100. stavak 1. Statuta Grada Belog Manastira (»Službeni glasnik Grada Belog Manastira«, broj: 1/20 i 3/21), Gradsko vijeće Grada Belog Manastira na 5. sjednici, održanoj 10. prosinca 2021. godine, donosi

ODLUKU

O III. IZMJENAMA ODLUKE O GRADSKIM POREZIMA GRADA BELOG MANASTIRA

Članak 1.

U Odluci o gradskim porezima Grada Belog Manastira (»Službeni glasnik Grada Belog Manastira«, broj: 6/17, 2/18 i 10/21 i »Narodne novine«, broj: 65/17, 34/18 i 114/21) članak 1. stavak 1. mijenja se i glasi:

»Ovom Odlukom utvrđuju se vrste lokalnih poreza, stopa i visina poreza te nadležno tijelo za obračun i naplatu lokalnih poreza koji pripadaju Gradu Belom Manastiru u skladu sa Zakonom o lokalnim porezima i to kako slijedi:

1. prirez porezu na dohodak

2. porez na kuće za odmor.«

Članak 2.

U Poglavlju II. »Prirez porezu na dohodak« članci 3. i 4. brišu se.

Članak 3.

Članak 5. mijenja se i glasi:

»Prirez porezu na dohodak plaća se po stopi od 5%.«

Članak 4.

U Poglavlju III. »Porez na kuće za odmor« članak 11. briše se.

Članak 5.

Članci 13. i 14. brišu se.

Članak 6.

U Poglavlju IV. »Provedbene odredbe« članak 21. mijenja se i glasi:

»Poslove u svezi utvrđivanja, evidentiranja, nadzora, naplate i ovrhe radi naplate poreza iz članka 1. točka 2. ove Odluke (porez na kuće za odmor) obavlja nadležni upravni odjel Grada Belog Manastira.«

Članak 7.

Članci 22. i 23. brišu se.

Članak 8.

Ova Odluka bit će objavljena u »Narodnim novinama« i »Službenom glasniku Grada Belog Manastira«, a stupa na snagu 1. siječnja 2022. godine.

Klasa: 410-01/21-01/02

Urbroj: 2100/01-01-01-21-1

Beli Manastir, 10. prosinca 2021.

Predsjednik
 Gradskog vijeća
 Igor Pavelić, v. r.
### NN 141/2021 (22.12.2021.), Pravilnik o izmjenama i dopunama Pravilnika o plaćanju naknada za pravo uporabe adresa, brojeva i radiofrekvencijskog spektra

MINISTARSTVO MORA, PROMETA I INFRASTRUKTURE

2392

Na temelju članka 70. stavka 5. točke 2. i članka 84. stavka 1. točke 2. Zakona o elektroničkim komunikacijama (»Narodne novine«, br. 73/08., 90/11., 133/12., 80/13., 71/14. i 72/17.) ministar mora, prometa i infrastrukture donosi

PRAVILNIK

O IZMJENAMA I DOPUNAMA PRAVILNIKA O PLAĆANJU NAKNADA ZA PRAVO UPORABE ADRESA, BROJEVA I RADIOFREKVENCIJSKOG SPEKTRA

Članak 1.

U Pravilniku o plaćanju naknada za pravo uporabe adresa, brojeva i radiofrekvencijskog spektra (»Narodne novine«, br. 154/08., 28/09., 97/10., 92/12., 62/14., 147/14., 138/15., 77/16., 126/17., 55/18., 99/18., 64/19. i 73/20.), u članku 2. dodaje se nova točka 1. koja glasi:

»1. javna komunikacijska mreža: elektronička komunikacijska mreža koja se u cijelosti ili većim dijelom upotrebljava za pružanje javno dostupnih elektroničkih komunikacijskih usluga i koja podržava prijenos obavijesti između priključnih točaka mreže,«.

Dosadašnje točke 1. do 4. postaju točke 2. do 5.

Članak 2.

U članku 6. stavku 2. izraz u zagradama: »(0,2 × a × b × maksimum (1, minimum (5, c/d)))« zamjenjuje se izrazom u zagradama: »(0,16 × a × b × maksimum (1, minimum (5, c/d)))«.

Članak 3.

U članku 18. podstavku 12. točka na kraju rečenice zamjenjuje se zarezom, a iza podstavka 12. dodaje se podstavak 13. koji glasi:

» – u humanitarne svrhe.«.

Članak 4.

U cijelom tekstu Pravilnika o plaćanju naknada za pravo uporabe adresa, brojeva i radiofrekvencijskog spektra (»Narodne novine«, br. 154/08., 28/09., 97/10., 92/12., 62/14., 147/14., 138/15., 77/16., 126/17., 55/18., 99/18., 64/19. i 73/20.) riječi: »javna mreža pokretnih komunikacija« u određenom broju i padežu zamjenjuju se riječima: »javna komunikacijska mreža« u odgovarajućem broju i padežu.

Članak 5.

Ovaj Pravilnik objavit će se u »Narodnim novinama«, a stupa na snagu 1. siječnja 2022.

Klasa: 011-02/21-03/33

Urbroj: 530-07-2-21-2

Zagreb, 14. prosinca 2021.

Ministar
 Oleg Butković, v. r.
### NN 141/2021 (22.12.2021.), Indeks potrošačkih cijena u studenome 2021.

Državni zavod za statistiku

2394

Državni zavod za statistiku objavljuje

INDEKS

POTROŠAČKIH CIJENA U STUDENOME 2021.

Indeks potrošačkih cijena u studenome 2021. u odnosu na listopad 2021. iznosi 100,7.

Klasa: 957-04/21-01/2

Urbroj: 555-01-04-06-01-21-24

Zagreb, 17. prosinca 2021.

Glavna ravnateljica
 Lidija Brković, v. r.
### NN 141/2021 (22.12.2021.), Odluka o razrješenju i izboru predsjednika Odbora za unutarnju politiku i nacionalnu sigurnost Hrvatskoga sabora

Hrvatski sabor

2372

Na temelju članka 81. Ustava Republike Hrvatske i članaka 46. i 70. Poslovnika Hrvatskoga sabora, Hrvatski sabor na sjednici 15. prosinca 2021. donio je

ODLUKU

O RAZRJEŠENJU I IZBORU PREDSJEDNIKA ODBORA ZA UNUTARNJU POLITIKU I NACIONALNU SIGURNOST HRVATSKOGA SABORA

I.

Razrješuje se predsjednik Odbora za unutarnju politiku i nacionalnu sigurnost Hrvatskoga sabora NIKŠA VUKAS.

II.

Za predsjednika Odbora za unutarnju politiku i nacionalnu sigurnost Hrvatskoga sabora bira se dr. sc. SINIŠA HAJDAŠ DONČIĆ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/21-03/54

Zagreb, 15. prosinca 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 141/2021 (22.12.2021.), Odluka o izboru člana Odbora za gospodarstvo Hrvatskoga sabora

HRVATSKI SABOR

2373

Na temelju članka 81. Ustava Republike Hrvatske i članaka 46. i 76. Poslovnika Hrvatskoga sabora, Hrvatski sabor na sjednici 15. prosinca 2021. donio je

ODLUKU

O IZBORU ČLANA ODBORA ZA GOSPODARSTVO HRVATSKOGA SABORA

I.

Za člana Odbora za gospodarstvo Hrvatskoga sabora bira se BRANKO GRČIĆ.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/21-03/50

Zagreb, 15. prosinca 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 141/2021 (22.12.2021.), Odluka o razrješenju potpredsjednika i izboru potpredsjednice Odbora za prostorno uređenje i graditeljstvo Hrvatskoga sabora

HRVATSKI SABOR

2374

Na temelju članka 81. Ustava Republike Hrvatske i članaka 46. i 94. Poslovnika Hrvatskoga sabora, Hrvatski sabor na sjednici 15. prosinca 2021. donio je

ODLUKU

O RAZRJEŠENJU POTPREDSJEDNIKA I IZBORU POTPREDSJEDNICE ODBORA ZA PROSTORNO UREĐENJE I GRADITELJSTVO HRVATSKOGA SABORA

I.

Razrješuje se potpredsjednik Odbora za prostorno uređenje i graditeljstvo Hrvatskoga sabora VINKO GRGIĆ.

II.

Za potpredsjednicu Odbora za prostorno uređenje i graditeljstvo Hrvatskoga sabora bira se SANJA RADOLOVIĆ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/21-03/55

Zagreb, 15. prosinca 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 141/2021 (22.12.2021.), Odluka o razrješenju potpredsjednice Odbora za pomorstvo, promet i infrastrukturu Hrvatskoga sabora

HRVATSKI SABOR

2375

Na temelju članka 81. Ustava Republike Hrvatske i članaka 46. i 104. Poslovnika Hrvatskoga sabora, Hrvatski sabor na sjednici 15. prosinca 2021. donio je

ODLUKU

O RAZRJEŠENJU POTPREDSJEDNICE ODBORA ZA POMORSTVO, PROMET I INFRASTRUKTURU HRVATSKOGA SABORA

I.

Razrješuje se potpredsjednica Odbora za pomorstvo, promet i infrastrukturu Hrvatskoga sabora MIRELA AHMETOVIĆ.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/21-03/57

Zagreb, 15. prosinca 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 141/2021 (22.12.2021.), Odluka o razrješenju potpredsjednika i izboru potpredsjednice Odbora za informiranje, informatizaciju i medije Hrvatskoga sabora

HRVATSKI SABOR

2376

Na temelju članka 81. Ustava Republike Hrvatske i članaka 46. i 111. Poslovnika Hrvatskoga sabora, Hrvatski sabor na sjednici 15. prosinca 2021. donio je

ODLUKU

O RAZRJEŠENJU POTPREDSJEDNIKA I IZBORU POTPREDSJEDNICE ODBORA ZA INFORMIRANJE, INFORMATIZACIJU I MEDIJE HRVATSKOGA SABORA

I.

Razrješuje se potpredsjednik Odbora za informiranje, informatizaciju i medije Hrvatskoga sabora ŽELJKO PAVIĆ.

II.

Za potpredsjednicu Odbora za informiranje, informatizaciju i medije Hrvatskoga sabora bira se MIRELA AHMETOVIĆ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/21-03/56

Zagreb, 15. prosinca 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 141/2021 (22.12.2021.), Odluka o razrješenju i izboru potpredsjednika Hrvatskoga sabora

HRVATSKI SABOR

2377

Na temelju članka 81. Ustava Republike Hrvatske i članka 32. Poslovnika Hrvatskoga sabora, Hrvatski sabor na sjednici 15. prosinca 2021. donio je

ODLUKU

O RAZRJEŠENJU I IZBORU POTPREDSJEDNIKA HRVATSKOGA SABORA

I.

Razrješuje se MIROSLAV ŠKORO dužnosti potpredsjednika Hrvatskoga sabora.

II.

Za potpredsjednika Hrvatskoga sabora bira se DAVORKO VIDOVIĆ.

Klasa: 021-13/21-02/02

Zagreb, 15. prosinca 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 141/2021 (22.12.2021.), Odluka o imenovanju zamjenica općinske državne odvjetnice u Općinskom državnom odvjetništvu u Splitu

DRŽAVNOODVJETNIČKO VIJEĆE

2399

ODLUKA

Državnoodvjetničko vijeće na temelju članka 41. stavka 1. u vezi s člankom 56. Zakona o Državnoodvjetničkom vijeću (»Narodne novine«, broj 67/2018 i 126/19) na 60. sjednici Vijeća održanoj 14. prosinca 2021.,

odlučilo je

I. Za zamjenice općinske državne odvjetnice u Općinskom državnom odvjetništvu u Splitu imenuju se INA FRANETOVIĆ LEKAJ, viša državnoodvjetnička savjetnica-specijalist u Općinskom državnom odvjetništvu u Splitu, MARINA PARAT, viša državnoodvjetnička savjetnica u Općinskom državnom odvjetništvu u Splitu, SNJEŽANA JUROŠ, viša državnoodvjetnička savjetnica u Općinskom državnom odvjetništvu u Splitu i OLGICA BOŽIĆ, viša državnoodvjetnička savjetnica-specijalist u Općinskom državnom odvjetništvu u Splitu.

II. Imenovane zamjenice dužne su stupiti na dužnost najkasnije u roku od šest mjeseci od dana imenovanja.

Broj: DOVO-17/2021

Zagreb, 14. prosinca 2021.

Predsjednik
 Državnoodvjetničkog vijeća
 Darko Klier, v. r.
### NN 141/2021 (22.12.2021.), Odluka o imenovanju zamjenika županijske državne odvjetnice u Županijskom državnom odvjetništvu u Šibeniku

DRŽAVNOODVJETNIČKO VIJEĆE

2396

ODLUKA

Državnoodvjetničko vijeće na temelju članka 41. stavka 1. i članka 57. Zakona o Državnoodvjetničkom vijeću (»Narodne novine« broj 67/2018 i 126/19) na 60. sjednici održanoj 14. prosinca 2021.

odlučilo je

I. ANTE ČALA, zamjenik općinske državne odvjetnice u Općinskom državnom odvjetništvu u Šibeniku, imenuje se za zamjenika županijske državne odvjetnice u Županijskom državnom odvjetništvu u Šibeniku.

II. Imenovani zamjenik dužan je stupiti na dužnost najkasnije u roku od šest mjeseci od dana imenovanja.

Broj: DOVO-33/2021

Zagreb, 14. prosinca 2021.

Predsjednik
 Državnoodvjetničkog vijeća
 Darko Klier, v. r.
### NN 141/2021 (22.12.2021.), Odluka o trajnom premještaju na mjesto zamjenika općinskog državnog odvjetnika u općinskom državnom odvjetništvu u Zagrebu

DRŽAVNOODVJETNIČKO VIJEĆE

2401

ODLUKA

Državnoodvjetničko vijeće na temelju članka 49. stavak 5. Zakona o Državnoodvjetničkom vijeću (»Narodne novine« broj 67/2018 i 126/2019 – u daljnjem tekstu Zakon) na 60. sjednici održanoj 14. prosinca 2021.,

odlučilo je

ANA SEKOVANIĆ, zamjenica općinskog državnog odvjetnika u Općinskom državnom odvjetništvu u Varaždinu, trajno se premješta na mjesto zamjenika općinskog državnog odvjetnika u Općinskom državnom odvjetništvu u Zagrebu, s danom 1. siječnja 2022.

Broj: DOVO-10/2021-12

Zagreb, 14. prosinca 2021.

Predsjednik
 Državnoodvjetničkog vijeća
 Darko Klier, v. r.